《艮思台秋眺》
元代·方回

风亭月榭欲为之，十许年前已筑基。
秋着碧山环作画，天将白鸟点成诗。
抚松已幸追陶径，梦草无烦忆谢池。
典午纪中摇落语，白头洄泝不胜悲。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。